Senja is by far Norway's lesser known gem and Segla is her most famous peak
Segla, Senja, Norway ﻿ Leeloo Kirkwood Sandales Verni Nicholas Cuir En J3TFulK1c include
Chloé À Pull Roulé Cachemire Col En mNw8n0 Empowering Colors, Joyful Hues Dominate Spring/Summer 2019 Palette: Pantone - Futer Bros. Jewelers
Debbie Ashway	2018-09-12T12:21:12+00:00 Kos: Chili con Carne – Beste resep denkbaar…. | ab imo pectore
← Kos: ‘n Lekker Bolognaise sousie.
Bobotie – Beter kry jy nie. →
Kos: Chili con Carne – Beste resep denkbaar….
Posted on 14 Augustus, 2008	by In vino veritas
Dit is weer winter in die Kaap vanoggend. Koud met afwissellende harde buie reën. Soos ek dit uit my kinderdae onthou. Die paar wil wil lente daggies van die afgelope dae is skoonveld. Terwyl ek in die supermark loop en wonder wat ek en vroutjie vannaand gaan eet onthou ek van die Chili con Carne resep wat Lisa Beyers so jaar gelede in haar rubriek “Kamp – kos” in die Bylae van Die Burger met ons gedeel het. In alle eerlikheid moet ek bieg dat haar weergawe ietwat sterk was vir my. Ek pas hom toe aan en jere weet, dis die beste chili wat jy aan kan dink. Puik vir koue winteraande. Anders as die gewone Chili con Carne wat almal ken gebruik sy nie maalvleis nie, maar stowe beesvleis waarvan die been verwyder is. Dit maak ‘n enorme verskil. DIe resep kom blykbaar uit die chili-mal VSA.
Hier is my weergawe van haar resep.
Ongeveer 1 kg stowe beesvleis been verwyder en in blokkies gesny, moenie die vetjie weggooi nie! ( iets soos blade of chuck, net NOOIT goulash nie)
3 medium wortels fyn gerasper
so ‘n bakhand vol fyngekapte seldery stingels. (Die ui, wortel en seldery moet so na moontlik gelyke hoeveelhede wees.)
Drie vars rooi rissies ( dis nie ‘n krisis as jy dit nie kry nie)
4 droë ‘birds eye’ chilies, fyn gesny. Dis daai klein droë chilies wat jy in die botteltjies koop. Jy kan 5 oor gebruik as jy nie bang is nie.
1 eetlepel heel komyn
1 en ‘n half teelepel vars gekapte knoffel
Sout na smaak, (peper is nie nodig nie)
2 x 410 g blikkies fyngekapte Italiaanse tamaties. ( kyk maar of jy iewers genuine ingevoerdes kan kry, dit is eenvoudig beter as die plaaslike produk.
2 x 410 g blikke red kidney beans.. (ek dreineer dit, maar dis ook nie nodig nie)
Olyfolie vir braai.
Jy maak so,
In ‘n swaarboom kastrol. Oor stadige hitte braai eers die uie,wortel en seldery saam met die fyngekapte Birds eye chilies. Die hitte sorg dat die olietjies en geur en goed lekker vrygestel word. Braai die mengsel stadig tot deurskynend, maar noot bruin nie.
Gooi die vleis, knoffel en komyn by en braai nog so ‘n entjie saam.( as jy vars chili’s ook het kom dit hier by.)
Gooi nou die twee blikke tamaties en bone by, en ook die sout.
Sit die deksel op en maak ‘n bottel tequila oop.(Lisa drink die tequila saam met die eet, ek kou hom sommer wyl die pot prut!) Anyway, kook hom nou stadig oor lae hitte so lank jy wil. Hoe langer hoe beter en hoe sterker. As die bredie dalk begin droog lyk, gooi ‘n blik bier by, alhoewel dit nog nooit vir mynodig was nie. Die vleis moet fyn kook en die bredie behoort ‘n tekstuur van ‘n dik sop te begin aanneem. Myne prut gewoonlik ‘n minimum van 2 tot drie uur.
Dien dit op in sopbakkies met ‘n dollop suurroom of natuurlike yoghurt bo op en vars Franse (of soortgelyke) brood om die sous met op te slurp. O ja, jy kan lepels ook gebruik.
Neem net kennis dat die resep nie vir mense is wat nie van warm kos hou nie. Hoe dit ookal sy, jy sal nie ‘n beter Chili Con Carne as dit ooit elders proe nie. Met erkenning aan Lise Beyers.
About In vino veritas
Some uncomfortable and sometimes misguided truths..
View all posts by In vino veritas →
This entry was posted in Resepte en kos goed. and tagged Chili con Carne, Lise Beyers. Bookmark the permalink.
Resepte en kos goed.
Doekvoet oor Penne all’Arrabbiata
kobus olivier oor Kos: Tannie Tini Vorster se ma…
Neil oor Oom Arthur Coomer – Forc…
kalaharikind oor Oom Arthur Coomer – Forc…